చరణ్ నార్జారీ

చరణ్ నర్జారీ (28 మే 1933 - 23 జూలై 2019) అసోం రాష్ట్రానికి చెందిన భారతీయ రాజకీయ నాయకుడు. ఆయన 1977లో జరిగిన లోక్‌సభ ఎన్నికలలో కోక్రాఝర్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
చరణ్ నార్జారీ స్వతంత్ర అభ్యర్థిగా తన రాజకీయ ప్రయాణాన్ని ప్రారంభించి 1977లో జరిగిన లోక్‌సభ ఎన్నికలలో కోక్రాఝర్ లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ధరణీధర్ బసుమతారిపై 42903 ఓట్ల మెజారిటీతో గెలిచి లోక్‌సభ సభ్యుడిగా ఎన్నికయ్యాడు. ఆయన ఆ తరువాత భారతీయ జనతా పార్టీలో చేరి 1996 లోక్‌సభ ఎన్నికలలో బీజేపీ అభ్యర్థిగా పోటీ చేసి 122609 ఓట్లతో 5వ స్థానంలో, 1998 లోక్‌సభ ఎన్నికలలో బీజేపీ అభ్యర్థిగా పోటీ చేసి 115875 ఓట్లతో 4వ స్థానంలో నిలిచాడు.
మరణం
చరణ్ నర్జారీ వయస్సు సంబంధిత సమస్యల కారణంగా అనారోగ్యంతో బాధపడుతూ 2019 జూలై 23న గౌహతిలోని డౌన్ టౌన్ హాస్పిటల్‌లో చికిత్స పొందుతూ మరణించాడు.  
మూలాలు 	   

వర్గం:1933 జననాలు
వర్గం:2019 మరణాలు
వర్గం:అసోం వ్యక్తులు
వర్గం:6వ లోక్‌సభ సభ్యులు 
వర్గం:అసోం రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు